b'\n_START_ARTICLE_\nJednokratni klju\xc4\x8d\n_START_PARAGRAPH_\n\xc5\xa0ifriranje jednokratnim klju\xc4\x8dem (eng. one-time pad - OTP) naziv je za sigurnu kriptografsku metodu u uporabi od 1917. u kojoj se obi\xc4\x8dni tekst (tekst koji se \xc5\xa1ifrira) kombinira sa slu\xc4\x8dajnim klju\xc4\x8dem koji je jednako duga\xc4\x8dak kao i tekst koji se \xc5\xa1ifrira. Ovaj se slu\xc4\x8dajni klju\xc4\x8d u komunikaciji koristi samo jedanput i nikada vi\xc5\xa1e, a spaja se s originalnim tekstom koriste\xc4\x87i zbrajanje po modulu (XOR). Do sada je dokazano da je \xc5\xa1ifriranje jednokratnim klju\xc4\x8dem od slu\xc4\x8dajnog niza, koristi se samo jedanput i tajan je, kao kriptografska metoda teoretski neslomljivo.'